smcproject/ml-wiki-sentences huggingface dataset:
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെനസി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പി.പി. രാമചന്ദ്രൻ ഇംഗ്ലീഷ് വിലാസം https://ml.wikipedia.org/wiki/P.
മലയാളത്തിലെ ഉത്തരാധുനിക കവി, ബ്ലോഗർ, വെബ്ബ് മാസികാ പത്രാധിപർ, അദ്ധ്യാപകൻ എന്നീ നിലകളിൽ ശ്രദ്ധേയനാണ്‌ പി.പി. രാമചന്ദ്രൻ .
അറുപതുകളിൽ മലയാളകവിതയിൽ രൂപപ്പെട്ട ആധുനികത കാല്പനികതയുടെ നിരാകരണമായിരുന്നു.
നേർത്ത നവകാല്പനികഭാവുത്വത്തെ നിശിതമായി വിമർശിക്കുന്ന ഒരു പരുക്കൻ ഭാവുകത്വം ഇതിന്റെ ഫലമായി രൂപപ്പെട്ടു.
ദാർശനികമായി അസ്തിത്വവാദത്തോട് ചേർന്നു നിന്ന ആധുനികത പിന്നീട് മാർക്സിസത്തോട് ആഭിമുഖ്യം പുലർത്തി.
ആധുനികതയുടെ ചുവന്ന വാൽ എന്ന് ഒട്ട് പരിഹാസത്തോടെ നരേന്ദ്രപ്രസാദ് ഇതിനെ വിശേഷിപ്പിക്കുകയുണ്ടായി.
ഇതേതുടർന്ന് രൂപപ്പെട്ട നവഭാവുകത്വമാണ് ആധുനികോത്തരതയായി വിലയിരുത്തപ്പെടുന്നത്.
ആധുനികോത്തര മലയാളകവിതയിലെ ശ്രദ്ധേയനായ കവിയാണ് പി.പി.രാമചന്ദ്രൻ .
Hypertexന് തത്തുല്യമായി 'തിരമൊഴി' എന്ന സംജ്ഞ സൃഷ്ടിച്ചു.
മലപ്പുറം ജില്ലയിലെ വട്ടംകുളത്തു് 1962ൽ ജനിച്ചു.
പ്രൈമറി അദ്ധ്യാപകപരിശീലനത്തിനുശേഷം അദ്ധ്യാപകനായി.
തുടർന്നു് ബിരുദം നേടുകയും പൊന്നാനി ഏ.
വി.ഹൈസ്കൂളിൽ അദ്ധ്യാപകനാവുകയും ചെയ്തു.
മലപ്പുറം ജില്ലയിലെ സാംസ്കാരികരംഗത്തു് അക്കാലം മുതൽ സജീവമായി പ്രവർത്തിക്കുന്നു.
കവിതാരചനയോടൊപ്പം അമേച്വർ നാടകപ്രവർത്തനവും സജീവമായി നിർവ്വഹിക്കുന്നു.
രണ്ടു കവിതാസമാഹാരങ്ങൾ പ്രസിദ്ധീകരിച്ചിട്ടുണ്ട്‌. ' കാണെക്കാണെ ' ( കറന്റ് ബുക്സ് -1999), ' രണ്ടായ്‌ മുറിച്ചത്‌ ' (കറന്റ് ബുക്സ്-2004).
കാണെക്കാണെ 2002 ലെ കേരള സാഹിത്യ അക്കാദമി അവാർഡു നേടി .
വി.ടി. കുമാരൻ , ചെറുകാട് , കുഞ്ചുപിള്ള , ചങ്ങമ്പുഴ , വി കെ ഉണ്ണികൃഷ്ണൻ എന്നിവരുടെ ഓർമ്മയ്ക്കായി ഏർപ്പെടുത്തിയ കവിതാപുരസ്കാരങ്ങളും ലഭിച്ചിട്ടുണ്ട്‌.
2013 ലെ പി കുഞ്ഞിരാമൻ നായർ സാഹിത്യ പുരസ്കാരം പി. പി. രാമചന്ദ്രന്റെ  ' കാറ്റേ കടലേ' എന്ന കവിതാ സമാഹാരത്തിന് ലഭിച്ചു.
പൊന്നാനി നാടക വേദിയുടെ ' മുഖ്യ സംഘാടകനായും പ്രവർ‌ത്തിച്ചിട്ടുണ്ട്.
നിലവിൽ‌ പൊന്നാനി ഏ വി ഹൈസ്കൂളിൽ അദ്ധ്യാപകനായും ‍ എന്ന മലയാള കവിതാജാലികയുടെ പത്രാധിപനായും പ്രവർ‌ത്തിക്കുന്നു.
പുറമെ നിന്നുള്ള കണ്ണികൾ ടി.പി.രാജീവന്റെ ലേഖനം Archived 2012-11-07 at the Wayback Machine .
ഹരിതകത്തിലെ പേജ് പി.പി.രാമചന്ദ്രന്റെ ബ്ലോഗ് അവലംബം ↑ സാഹിത്യ അക്കാദമി വെബ്സൈറ്റ് ↑ ഹരിതകം.
പി.പി. ശശീന്ദ്രൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പത്രപ്രവർത്തകനും സാംസ്കാരികപ്രവർത്തകനും.
ഇപ്പോൾ ദുബായ് ആസ്ഥാനമാക്കി മാതൃഭൂമിയുടെ മിഡിൽ ഈസ്റ്റ് ബ്യൂറോ ചീഫായി പ്രവർത്തിക്കുന്നു.
കേരളത്തിലെ പത്രപ്രവർത്തകരുടെ സംഘടനയായ കേരളാ യൂനിയൻ ഓഫ് വർക്കിംഗ് ജേർണലിസ്റ്റിന്റെ എതിരില്ലാതെ തെരഞ്ഞെടുക്കപ്പെട്ട സംസ്ഥാന പ്രസിഡന്റ്.
പി.പി.ശശീന്ദ്രൻ ജീവിതരേഖ
പുതുച്ചേരി സംസ്ഥാനത്തിന്റെ ഭാഗമായ മയ്യഴിയിലെ പള്ളൂരിൽ ജനനം.
പള്ളൂർ ഹൈസ്കൂൾ, മയ്യഴി മഹാത്മാഗാന്ധി ഗവൺമെന്റ് ആർട്‌സ് കോളജ്‌ , കോഴിക്കോട് സർവ്വകലാശാല മാസ്സ് കമ്യൂണിക്കേഷൻ വിഭാഗം എന്നിവിടങ്ങളിൽ വിദ്യാഭ്യാസം.
സസ്യശാസ്ത്രത്തിലും പത്രപ്രവർത്തനത്തിലും ബിരുദം നേടി.
കേരള കൌമുദി പത്രത്തിന്റെ കോഴിക്കോട് , കണ്ണൂർ ‍ ബ്യൂറോകളിൽ സബ് എഡിറ്ററായിരുന്നു.
1984ൽ മാതൃഭൂമിയിൽ പത്രപ്രവർത്തകപരിശീലനത്തിനു ശേഷം സബ് എഡിറ്ററായി.
1986ൽ കണ്ണൂരിൽ നിയമിതനായി.
കോളേജ് വിദ്യാർത്ഥിയായിരിക്കെ കലാലയവിദ്യാർത്ഥികൾ പ്രസിദ്ധീകരിച്ച മർമ്മരം മിനി മാഗസിനിന്റെ പ്രവർത്തനത്തിൽ പങ്കാളിയായി.
ബിരുദം നേടിയ ശേഷം പത്രപ്രവർത്തന മേഖലയിൽ പ്രവർത്തിക്കുവാൻ ഈ പ്രവർത്തനം പ്രേരണ നല്കി.
മാതൃഭൂമിയുടെ കണ്ണൂർ ലേഖകൻ എന്ന നിലയിൽ 1987ൽ തുടങ്ങിയ കോലത്തുനാട്ടിലൂടെ എന്ന പ്രതിവാരപംക്തിയാണ് ഇദ്ദേഹത്തെ പ്രശസ്തിലേക്ക് ഉയർത്തിയത്.
രാഷ്ട്രീയ-സാമൂഹികപ്രശ്നങ്ങളെ നിർഭയം കൈകാര്യം ചെയ്ത വിമർശനാത്മകമായ എഴുത്ത് കരുത്തുറ്റ ഒരു പത്രപ്രവർത്തകന്റെ സാന്നിദ്ധ്യം തെളിയിച്ചു.
കണ്ണൂരിലെ പ്രക്ഷുബ്ധമായ രാഷ്ട്രീയത്തിന്റെ നിർഭയമായ വിമർശനം പ്രസിദ്ധീകരിച്ചതിനാൽ പലർക്കും അനഭിമതനായ പത്രപ്രവർത്തകനായി മാറി.
എന്നാൽ ജില്ലയുടെ വികസനാത്മകമായ പ്രശ്നങ്ങൾ കൈകാര്യം ചെയ്തതിലൂടെ വ്യാപകമായ ജനപ്രീതിയും അംഗീകാരവും ഇദ്ദേഹത്തിന് ലഭിച്ചു.
കണ്ണൂരിലെ അക്രമ-കൊലപാതകരാഷ്ട്രീയത്തെക്കുറിച്ചും ജയിൽ പരിഷ്കരണത്തെക്കുറിച്ചും ദിനേശ് ബീഡി സഹകരണസംഘത്തെക്കുറിച്ചും എഴുതിയ ലേഖനങ്ങൾ വ്യാപകമായി ശ്രദ്ധിക്കപ്പെട്ടവയാണ്.
വികസനാത്മക പത്രപ്രവർത്തനത്തിനും രാഷ്ട്രീയ റിപ്പോർട്ടിംഗിലും വൈദഗ്ദ്ധ്യം പ്രകടമാക്കിയിട്ടുള്ള ഇദ്ദേഹം മികച്ച സ്പോർട്സ് ലേഖകൻ കൂടിയാണ്.
ദേശീയ-അന്തർദേശീയ കായികമേളകൾ റിപ്പോർട്ടു ചെയ്യാൻ മാതൃഭൂമി ഇദ്ദേഹത്തെ നിയോഗിച്ചിട്ടുണ്ട്.
1995ൽ ഗോവയിൽ നടന്ന പ്രഥമ ദേശീയ ഫുട്ബോൾ ലീഗ് , കൽക്കത്തയിൽ 1994ൽ നടന്ന പ്രഥമ ഫെഡറേഷൻ കപ്പ് അത്‌ലറ്റിൿ മീറ്റ്, ചാമ്പ്യൻസ് അന്തർദേശീയ ഹോക്കി ടൂർണമെന്റ് (ചെന്നൈ,1996), പ്രീ വേൾഡ് കപ്പ് ക്വാളിഫയിംഗ് മാച്ച് (ഖത്തർ,1996), മില്ലീനിയം കപ്പ് ഫുട്ബോൾ (കൊൽക്കത്ത,2000) എന്നിവ ഇവയിൽ ചിലതാണ്.
ജർമ്മനിയിൽ 2006ൽ നടന്ന ലോകകപ്പ് ഫുട്ബോൾ റിപ്പോർട്ട് ചെയ്യാൻ അക്രിഡിറ്റേഷൻ ലഭിച്ച അപൂർവ്വം മലയാളി ലേഖകരിൽ ഒരാൾ പി.പി.ശശീന്ദ്രനാണ്.
സാംസ്കാരികരംഗത്ത്
മാതൃഭൂമി ലേഖകൻ എന്ന നിലയിൻ പ്രസിദ്ധീകരിച്ച ലേഖനങ്ങളെത്തുടർന്നുണ്ടായ പ്രശസ്തിയാണ് കണ്ണൂരിലെ സാംസ്കാരികരംഗത്ത് ഇദ്ദേഹത്തിന് സ്ഥാനം നേടിക്കൊടുത്തത്.
കണ്ണൂർ പ്രസ്സ് ക്ലബ്ബിന്റെ പ്രസിഡന്റായി ദീർഘകാലം പ്രവർത്തിച്ച ഇദ്ദേഹം മാതൃഭൂമി സ്റ്റഡി സർക്കിളിന്റെ സംഘാടകനും രക്ഷാധികാരിയുമായി.
കണ്ണൂരിൽ നടക്കുന്ന കലാ-കായിക-സാംസ്കാരിക പ്രവർത്തനങ്ങളിലെല്ലാം വ്യക്തിപരമായും പത്രപ്രവർത്തകനെന്ന നിലയിലും ഇദ്ദേഹം പങ്കാളിയാണ്.
ജർമ്മനി , ഫ്രാൻസ് , ഓസ്‌ട്രിയ , ഖത്തർ , യുനൈറ്റഡ് അറബ് എമിറേറ്റ്‍സ് എന്നീ രാജ്യങ്ങൾ സന്ദർശിച്ചിട്ടുണ്ട്.
2002ൽ ജർമ്മനിയിൽ നടന്ന ഹെർമ്മൻ ഹെസെ ഫെസ്റ്റിവലിൽ പങ്കെടുത്തിട്ടുണ്ട്.
പദവികൾ കണ്ണൂർ പ്രസ്സ്ക്ലബ്ബ് പ്രസിഡന്റ് (അഞ്ചു തവണ) ടെലഫോൺ ഉപദേശകസമിതിഅംഗം (മൂന്ന് തവണ) കേരള പ്രസ്സ് അക്കാദമി അംഗം 1993 മുതൽ 96 വരെ കേരള ഫോൿലോർ അക്കാദമി എക്സിക്യൂട്ടീവ് അംഗം (2003-06) കേരള ചലച്ചിത്ര അക്കാദമി അംഗം (2003-06) മാതൃഭൂമി ജേർണലിസ്റ്റ് യൂനിയൻ പ്രസിഡന്റ് (നാലു തവണ) ജില്ലാ ടൂറിസം പ്രമോഷൻ കൌൺസിൽ അംഗം (2005 മുതൽ 07 വരെ) കണ്ണൂർ സർവ്വകലാശാല മാസ്സ് കമ്യൂണിക്കേഷൻ ബോർഡ് ഓഫ് സ്റ്റഡീസ് അംഗം കേരളാ യൂനിയൻ ഓഫ് വർക്കിംഗ് ജേർണലിസ്റ്റിന്റെ നിലവിലുള്ള കമ്മിറ്റിയുടെ എതിരില്ലാതെ തെരഞ്ഞടുക്കപ്പെട്ട പ്രസിഡന്റ്.
പുരസ്കാരങ്ങൾ ഇന്ത്യൻ മെഡിക്കൽ അസോസിയേഷൻ അവാർഡ് ,1994 തോപ്പിൽ രവി അവാർഡ്,1995 റോട്ടറി എക്സലൻസ് അവാർഡ് , 2000 സി.എച്ച്.ഹരിദാസ് അവാർഡ് ,2003 ജേസീസ് എക്സലൻസ് അവാർഡ് ,2004 ചിരന്തന പുരസ്കാരം ,2006 കുന്താപുരം കൈരളി സുഹൃദ്‌വേദിയുടെ ശിവരാമകാരന്ത് അവാർഡ് ,2003 അവലംബം കുറിപ്പുകൾ
പി.പി.ഇ.
പി.പി.ഇ (പെഴ്സണൽ പ്രൊട്ടക്ടിവ് എക്യുപ്മെന്റ്) ശരീരത്തിനു പരുക്കുപറ്റാതെയും അണുബാധ എൽക്കാതെയും സംരക്ഷിക്കുന്ന വസ്ത്രങ്ങളെയോ കവചകങ്ങളയോ  ആവരണങ്ങളയോ ആണ് പി.പി.ഇ ഗണത്തിൽപ്പെടുത്തുന്നത്.
ഇവയിൽ ഹെൽമറ്റുകളും കണ്ണുറകളും(goggles) കൈയ്യുറകളും എല്ലാം ഉൾപ്പെടുന്നു.
ശാരീരിക ക്ഷതം, വൈദ്യുതിഘാതം, താപ-രാസ-ജൈവ ആഘാതങ്ങൾ, അന്തരീക്ഷത്തിലെ ചെറുകണികകൾ എന്നിവയിൽ നിന്നുള്ള സംരക്ഷണമാണ് പി.പി.ഇ ലക്ഷ്യമിടുന്നത്.
തൊഴിലിടങ്ങളിലും ആരോഗ്യസംരക്ഷണത്തിനും കായിക/വിനോദ മേഖലകളിലും ഇത്തരത്തിലുള്ള വ്യക്തി സംരക്ഷണ സംവിധാനങ്ങൾ വ്യാപകമാണ്.
പി.പി.ഇ ആവരണം അത് ധരിക്കുന്ന വ്യക്തിയെ ചുറ്റുപാടിൽ നിന്നും വേർതിരിക്കുന്നു.
അതിനാൽ തന്നെ പലപ്പോഴും ചെയ്യുന്ന ജോലിക്കും വ്യക്തിസുഖത്തിനും ഭംഗം നേരിടാറുണ്ട്.
ഇത് മൂലം ഈ ആവരണങ്ങൾ ശരിയായി വേണ്ടത്ര സുരക്ഷയോടെ ധരിക്കാതിരിക്കുക എന്നത് സാർവ്വത്രികമാണ്.
ഈ അലംഭാവും പലപ്പോഴും അപകടങ്ങളും രോഗങ്ങളും ചിലപ്പോൾ ജീവഹാനി തന്നെയും ക്ഷണിച്ചു വരുത്തുന്നു.
പി.പി.ഇ ആവരണങ്ങളുടെ രൂപകൽപ്പനയും നിർമ്മാണവും, അതിനാൽത്തന്നെ അതീവ പ്രാധാന്യമർഹിക്കുന്നു.
പി.പി.ഇ തരങ്ങൾ ശ്വസനോപാധികൾ (respirators)
ശ്വസനോപാധികൾ  അഥവാ റെസ്പിറേറ്ററുകൾ അന്തരീക്ഷമാലിന്യങ്ങൾ ശ്വസിക്കുന്നതിനെ തടയുന്നു.
അതിലൂടെ ശ്വസനനാളത്തെയും ശ്വസനവ്യൂഹത്തെയും സംരക്ഷിക്കുന്നു.
ഇവ പ്രധാനമായും രണ്ട് തരത്തിലുള്ളവയാണ്.
ആദ്യത്തേത് ഖര/വാതക പദാർത്ഥങ്ങൾ കടക്കാതെ തടയുന്നു.
മാസ്ക്കുകൾ ഈ ഗണത്തിൽപ്പെടുന്നു.
മറ്റൊരു തരം റേസ്പിറേറ്റർ കൂടുതൽ സങ്കീർണ്ണമായവയാണ്.
ശുദ്ധവും ശ്വസനയോഗ്യവുമായ വായു ശേഖരിച്ചു വച്ചിരിക്കുന്ന സംഭരണികളിൽ നിന്നും വ്യക്തിയിലേക്ക് നേരിട്ട് പകർന്നു കൊടുക്കപ്പെടുന്നു.
വിമാനങ്ങളിലും ആഴക്കടൽ മുങ്ങലിനും ഇത്തരത്തിലുള്ള സംവിധാനമാണ് ഉള്ളത്.
ത്വക്കാവരണങ്ങൾ
പുറമെ നിന്നുള്ള വസ്തുക്കളുമായി സ്പർശനമുണ്ടാവുമ്പോഴുള്ള അലർജി(contact dermatitis), ചർമമാർബുദങ്ങൾ , മുറിവുകൾ, അണുബാധ എന്നിവയെല്ലാം തൊഴിലിടങ്ങളിൽ വ്യാപകമായി സംഭവിക്കുന്ന തൊഴിലധിഷ്ടിത അപായങ്ങളാണ് .
ഇത്തരത്തിലുള്ള അപായ കാരണങ്ങളെ നാലായി തരം തിരിക്കാം.
Physical agents such as extreme temperatures and ultraviolet or solar radiation can be damaging to the skin over prolonged exposure.
Biological agents such as parasites, microorganisms, plants and animals can have varied effects when exposed to the skin.
രാസ പദാർത്ഥങ്ങൾ- തൊലിക്ക് പൊള്ളലോ, ക്ഷതമോ ഏൽപ്പിക്കുന്ന രാസവസ്തുക്കൾ, ഇവ ഖര ദ്രവ്യ വാതക രൂപങ്ങളിൽ ഏതുമാവാം.
ഭൗതിക പ്രഹരങ്ങൾ; അതിശൈത്യം , അമിത താപം, അൾട്രാവയലറ്റ് രശ്മികൾ , സൂര്യതാപം ഇവയെല്ലാം ചർമ്മത്തെ ഹനിക്കുന്നവയാണ്.
മുറിവുകളും ക്ഷതങ്ങളും: മർദ്ദം, പോറൽ, ചതവുകൾ, മുറിവുകൾ എന്നിവയിൽ നിന്നും പി.പി.ഇ സംരക്ഷണം നൽകുന്നു.
സൂക്ഷമാണുക്കളും മറ്റ് ജൈവ ഘടകങ്ങളും: രോഗാണുക്കൾ, കീടങ്ങൾ,സസ്യ മൃഗാദികൾ എന്നിവയെ ചെറുക്കാനും പി.പി.ഇ ആവശ്യമാണ്.
കൈയ്യുറകളാണ്(gloves) ഏറ്റവും വ്യാപകമായി ഉപയോഗിക്കപ്പെടുന്ന ചർമ്മാവരണം.
ഇവ തന്നെ പലതരത്തിലുള്ളവയുണ്ട്.
താപാഘാതമേൽക്കാതിരിക്കാനുള്ളവ, വൈദ്യുതാഘാത സംരക്ഷണം നൽകുന്നവ, സർജിക്കൽ  ഗ്ലൗസ്, കായിക രംഗംങ്ങളിൽ ഉപയോഗിക്കുന്ന എന്നിവ ചിലത് മാത്രം.
ലബറട്ടറികളിലും ആശുപത്രികളിലും ധരിക്കുന്ന ലാബ് കോട്ടുകൾ (Lab Coats), മുഖാവരമ്മായ ഫേസ് ഷീൽഡ് എന്നിവയും ചർമ്മ ആവരണങ്ങലിൽ പെടുന്നു.
നേത്രാവരണങ്ങൾ
തൊഴിലിങ്ങൾ വ്യാപകമായി കണ്ടുവരുന്ന ഒന്നാണ് നേത്രക്ഷതം.
അമേരിക്കയിൽ മാത്രം ദിനേനെ രണ്ടായിരത്തിലധികം ആളുകൾ തൊഴിലിടങ്ങളിൽ സംഭവിക്കുന്ന നേത്രക്ഷതങ്ങൾക്ക് ചികിൽസ തെടാറുണ്ടത്രേ.
തെറിച്ചു വരുന്ന ചീളുകളും, കൂർത്തമുനകളും, മണ്ണ്, ഇഷ്ടിക/സിമെന്റ്പൊടി എന്നിവ പ്രധാന കാരണങ്ങളിൽ ചിലതാണ്.
രാസപദാർത്ങ്ങളും, ജൈവാണുബാധയും, താപാഘാതവും, വെൾഡിംഗ് ലൈറ്റുകളിലെ പ്രകാശവും, അൾട്രാവൈലറ്റ് രശ്മികളും നേത്രാഘാതങ്ങൽ ഉണ്ടാക്കുന്നു.
കണ്ണുറകൾ (goggles) നല്ല ഒരു പരിധിവരെ ഇതിനെ ചെറുക്കുന്നു.
വായു സഞ്ചാരം അനുവദിക്കുന്ന തരം കണ്ണുറകളാണ്  അഭികാമ്യം.
കർണ്ണാവരണങ്ങൾ
വ്യവസായിക ശബ്ദമലിനീകരണവും (Industrial Noise) അതുണ്ടാക്കുന്ന തൊഴലഘാതവും അർഹിക്കുന്ന രീതിയിൽ പഠിക്കപ്പെട്ടിട്ടില്ലത്രെ.
അമേരിക്കയിൽ പ്രതിവർഷം രണ്ട് കോടിയിലേറെ തൊഴിലാളികൽ ഇത്തരത്തിലുള്ള ശബ്ദമുഖരിതമായ അന്തരീക്ഷത്തിൽ ജോലി ചെയ്യെണ്ടിവരുന്നതായി ഗണിക്കപ്പെടുന്നു.
തൊഴിലിട രോഗങ്ങളിൽ 14% പേർക്ക് കേൾവിക്കുറവ് സംഭവിക്കുന്നതായി കണ്ടുവരുന്നു.2007ൽ അമേരിക്കയിൽ 23000 ആളുകൾക്ക് തൊഴിലിടങ്ങലിൽ നിന്നും സ്ഥിരമായി കേൾവി നഷ്ടപ്പെടുന്ന തരം അഘാതങ്ങളുണ്ടായതായി കണ്ടിരുന്നു.
കാതുകളിൽ തിരികി വെയ്ക്കുന്ന ഇയർ പ്ലഗുകളും (ear plugs), കർണ്ണ കവചങ്ങളും (ear muffs) ഇതിനെ പ്രതിരോധിക്കാനുള്ള ഉപായങ്ങളാണ്.
ഇതര ആവരണങ്ങൾ
ഡോക്ടർമാരും, നേഴ്സുമാരും ഉപയോഗിക്കുന്ന സർജിക്കൽ ഗൗണുകൾ
വ്യവസായ മേഖലകളിൽ പ്രത്യേകിച്ച് ഫാക്ടറികളിൽ കണ്ടുവരുന്ന സൂട്ടുകൾ, ഇവയിൽ കനത്ത കാലുറകളും(boots) ഉൾപ്പടുന്നു.
കാർഷിക മേഖലകളിൽ തേനീച്ച വളർത്തൽ പോലുള്ള രംഗങ്ങളിൽ ഉണ്ടാവേണ്ടുന്ന പ്രത്യേക വസ്ത്രം
അഗ്നി ശമനമേഖലകളിൽ ഉള്ളവർക്കുള്ള പ്രത്യേക കവചങ്ങളും വസ്ത്രങ്ങളും
ഡ്രൈവിംഗിനുള്ള ഹെൽമറ്റുകളും ബൂട്ടുകളും അവലംബം ↑ Respirators Archived 2012-08-30 at the Wayback Machine .
1 2 3 4 5 CDC - Skin Exposures and Effects - NIOSH Workplace Safety and Health Topic Archived 2012-08-06 at the Wayback Machine .
The National Institute for Occupational Safety and Health.
പി.പി.എസ് ശസ്ത്രക്രിയ
സ്ത്രീകളിൽ പ്രസവത്തെ തുടർന്നു നടത്തുന്ന ഗർഭനിരോധന ശസ്ത്രക്രിയകൾക്കാണ് പി.പി.എസ് ( ഇംഗ്ലീഷ് : post partum sterilization ) എന്നു പറയുന്നത്.
സാധാരണയായി ചെയ്യാറുള്ളത് ഫലോപ്പിയൻ ട്യൂബുകളുടെ ബന്ധനമായതിനാൽ പി.പി.എസുകളി്ൽ ഏറെയും ട്യൂബൽ ലിഗേഷൻ(tubal ligation) എന്ന സാങ്കേതിക നാമത്തിലാണ് അറിയപ്പെടുന്നത്.
എന്തുകൊണ്ട് പ്രസവത്തോട് അനുബന്ധിച്ച് ചെയ്യുന്നു
പ്രസവാനന്തരം ഫലോപ്പിയൻ ട്യൂബുകളും , വികസിത ഗർഭപാത്രവും പൊക്കിളിനടിയിൽ തന്നെ എളുപ്പം എത്താവുന്ന നിലയിൽ തന്നെ ഉണ്ടാവും..
കുറച്ചു ദിവസങ്ങൾ കൂടി കഴിഞ്ഞാൽ ഗർഭപാത്രം ഗർഭപൂർവ്വാവ്സ്ഥ പ്രാപിക്കും അതിനു മുമ്പായി ലിഗെഷൻ (ഫലൊപിയൻ ട്യുബിൽ കുടുക്കിടൽ) ചെയ്യുകയാണ് അഭികാമ്യം.
പ്രസവം സിസേറിയൻ വഴിയാണെങ്കിൽ കുഞ്ഞിനെ പുറത്തെടുത്തയുടൻ തന്നെ ഇത് നിർവ്വഹിക്കുന്നു.
അനസ്തീഷ്യ
പൂർണമയക്കത്തിലോ (general anaesthesia), ഭാഗിക മരവിപ്പിലോ (regional anaesthesia), തൽസ്ഥാന മരവിപ്പോ (local anesthesia) ഉചിതംപോലെ ഇതിനായി ഉപയോഗിച്ചു വരുന്നു.
പൊക്കിളിനടിയിലായി ഒരു ചെറിയ മുറിവുണ്ടാക്കി അതിലൂടെ ഫലോപ്പിയൻ ട്യൂബ് ഉയർത്തി, അവ മുറിച്ചു, രണ്ട് കഷണങ്ങളിലും പ്രത്യേകം നൂൽകെട്ടിട്ട് അവ തിരികെവെച്ച് മുറിവ് തുന്നുന്നു.
സിസേറിയൻ ശസ്ത്രക്രിയയോടനുബന്ധിച്ച് ചെയ്യുന്ന പി.പി.എസി നു അധിക മുറിവുണ്ടാക്കേണ്ടതല്ല.
കേവലം അരമണിക്കൂർ നീണ്ടു നിൽക്കുന്ന ശസ്ത്രക്രിയയാണിത്.
മറ്റേതൊരു ശസ്ത്രക്രിയ പോലെ തന്നെ അണുബാധ, അപ്രതീക്ഷിത അമിത രക്ത സ്രാവം, അനസ്തീഷ്യയുടെ സങ്കീർണ്ണതകൾ എന്നിവ ഈ ക്രിയക്കും ഉണ്ടായേക്കാമെങ്കിലും ഏറെ സുരക്ഷിതവും വ്യാപകമായി ചെയ്തുവരന്നതുമായ ഒന്നാണ് റ്റ്യൂബൽ ലെഗേഷൻ.
അവലംബം The American College of Obstetricians and Gynecologists
പി.ബി. അബ്ദുൾ റസാക്ക് ഇംഗ്ലീഷ് വിലാസം https://ml.wikipedia.org/wiki/P.
B._Abdul_Razak
പതിമൂന്ന്, പതിനാല് കേരള നയമ സഭകളിൽ മഞ്ചേശ്വരം നിയമസഭാ മണ്ഡലത്തെ പ്രതിനിധീകരിച്ച അംഗമായിരുന്നു പി.ബി. അബ്ദുൾ റസാക്ക് (01 ഒക്ടോബർ 1955 - 20 ഒക്ടോബർ 2018).
മുസ്ലീം ലീഗ് കാസർഗോഡ് ജില്ലാ കമ്മിറ്റി വൈസ് പ്രസിഡന്റായിരുന്നു.
ബീരാൻ മൊയ്തീൻ ഹാജിയുടെയും ബീഫാത്തിമയുടെയും മകനായി കാസർഗോഡ്, ചെങ്കളയിൽ ജനിച്ചു.
ഒൻപതാം ക്ലാസ് വരെ പഠിച്ചിട്ടുണ്ട്.
മുസ്ലീം യൂത്ത് ലീഗിന്റെ ജനറൽ സെക്രട്ടറിയായിരുന്നു.
ചെങ്കള  ഗ്രാമ പഞ്ചായത്ത് പ്രസിഡന്റായും കാസർഗോഡ് ജില്ലാ പഞ്ചായത്ത് അംഗമായും പ്രവർത്തിച്ചു.
നെല്ലിക്കാട്ടെ പി. ബീരാൻ മൊയ്തീൻ ഇംഗ്ലീഷ് മീഡിയം ഹയർസെക്കണ്ടറി സ്കൂളിന്റെയും അംബേദ്ക്കർ എഡ്യൂക്കേഷണൽ ട്രസ്റ്റിന്റെയും ചെയർമാനായും ചെങ്കള എ.എൽ.പി.സ്കൂളിന്റെയും മാനേജരായും പ്രവർത്തിച്ചു.
2018 ഒക്ടോബര് 20 നു പി ബി അബ്ദുൽ റസാഖ് അന്തരിച്ചു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2016 മഞ്ചേശ്വരം നിയമസഭാമണ്ഡലം പി.ബി. അബ്ദുൾ റസാഖ് മുസ്ലീം ലീഗ് , യു.ഡി.എഫ് കെ. സുരേന്ദ്രൻ (രാഷ്ട്രീയ പ്രവർത്തകൻ) ബി.ജെ.പി. , എൻ.ഡി.എ. 2011 മഞ്ചേശ്വരം നിയമസഭാമണ്ഡലം പി.ബി. അബ്ദുൾ റസാഖ് മുസ്ലീം ലീഗ് , യു.ഡി.എഫ് കെ. സുരേന്ദ്രൻ (രാഷ്ട്രീയ പ്രവർത്തകൻ) ബി.ജെ.പി. , എൻ.ഡി.എ. അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ http://www.niyamasabha.org
പി.പി.വി. മൂസ ഇംഗ്ലീഷ് വിലാസം https://ml.wikipedia.org/wiki/P.
_Moosa
അഞ്ചും ആറും കേരള നിയമസഭകളിലെ അംഗവും  മുസ്ലിംലീഗ് നേതാവുമായിരുന്നു പി.പി.വി. മൂസ (മാർച്ച് 1937 - 2 ഒക്ടോബർ 2014).
അവിഭക്ത മുസ്ലിംലീഗ് കണ്ണൂർ ജില്ലാ സെക്രട്ടറിയായും എസ്.ടി.യു ജില്ലാ പ്രസിഡന്റായും പ്രവർത്തിച്ചു.
എം.എസ്.എഫിലൂടെ രാഷ്ട്രീയ പ്രവർത്തനത്തിൽ സജീവമായി.
വിമോചന സമരകാലത്ത് ലീഗ് പ്രവർത്തനങ്ങൾക്ക് നേതൃത്ത്വം നൽകി.
മുന്നണിപ്പോരാളിയായിരുന്നു.
മുസ്ലിംലീഗ് പിളർന്നപ്പോൾ അഖിലേന്ത്യാ ലീഗിൻെറ നേതാക്കളിലൊരാളായ മൂസ കണ്ണൂർ ജില്ലയിലെ എടക്കാട് നിയോജക മണ്ഡലത്തിൽ നിന്ന് 1977ലും ’80ലും സി.പി.എം പിന്തുണയോടെ നിയമസഭയിലത്തെി.
പിന്നീട് ലീഗിൽ തിരിച്ചത്തെി.
വയനാട് ജില്ലാ ജന.
സെക്രട്ടറി, വൈസ് പ്രസിഡൻറ്, ട്രഷറർ എന്നീ സ്ഥാനങ്ങൾ വഹിച്ചു.
ലീഗിൻെറ സംസ്ഥാന കമ്മിറ്റിയംഗമായിരുന്നു.
പി.പി. വിൽസൺ ഇംഗ്ലീഷ് വിലാസം https://ml.wikipedia.org/wiki/P.
P._Wilson
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു പി.പി. വിൽസൺ (ജീവിതകാലം:1919 - 27 ഓഗസ്റ്റ് 2000).
ഏറ്റുമാനൂർ നിയമസഭാമണ്ഡലത്തിൽ നിന്നും എസ്.എസ്.പി. സ്ഥാനാർഥിയായി വിജയിച്ച് മൂന്നാം കേരളനിയമസഭയിൽ അംഗമായി.
കേരള നിയമസഭയിൽ അംഗമാകുന്നതിനു മുൻപ് തിരുക്കൊച്ചി നിയമസഭയിലും ഇദ്ദേഹം അംഗമായിരുന്നു.
തോട്ടം തൊഴിലാളികളുടെ മിനിമം വേതന കമ്മിറ്റിയിൽ അംഗമായിരുന്ന വിൽസൺ ഐഎസ്പിയുടേയും പിന്നീട് പിഎസ്പിയുടേയും സെക്രട്ടറിയായിരുന്നു.
രണ്ട് മകനും രണ്ട് മകളുമാണിദ്ദേഹത്തിനുണ്ടായിരുന്നത്.
2000 ഓഗസ്റ്റ് 27-ന് അന്തരിച്ചു.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1967 ഏറ്റുമാനൂർ നിയമസഭാമണ്ഡലം പി.പി. വിൽസൺ എസ്.എസ്.പി. 20,248 4,035 എം.എം. ജോസഫ് കേരള കോൺഗ്രസ് 16,213 അവലംബം
പി.പി. ശ്രീധരനുണ്ണി
പ്രമുഖ മലയാള കവിയാണ് പി.പി. ശ്രീധരനുണ്ണി (ജനനം :12 ഏപ്രിൽ 1944).
ക്ഷണപത്രം എന്ന കാവ്യ സമാഹാരത്തിന് 2005 ലെ കവിതയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചു.
കണാരൻ നായരുടെയും മാതു അമ്മയുടെയും മകനാണ്.
ബിരുദാനന്തരം 1969ൽ ആകാശവാണിയിൽ സ്ക്രിപ്റ്റ്റൈറ്ററും പിന്നീട് പ്രോഗ്രാം എക്സിക്യൂട്ടീവുമായി , കോഴിക്കോട് , തിരുവനന്തപുരം നിലയങ്ങളിൽ പ്രവർത്തിച്ചു.
അഞ്ഞൂറോളം ലളിത ഗാനങ്ങളും ദേശഭക്തിഗാനങ്ങളും മറ്റും എഴുതിയിട്ടുണ്ട്.
ശംഖുപുഷ്പം, വില്ക്കാനുണ്ട് സ്വപ്നങ്ങൾ എന്നീ സിനിമകളിൽ പാട്ടുകളും എഴുതി.
മുപ്പതു വർഷം ആകാശവാണി യുടെ ' ഗാന്ധിമാർഗം' പരിപാടിയിൽ ഗാന്ധിജിക്ക് ശബ്ദം നൽകി .
കൃതികൾ കവിതാസമാഹരങ്ങൾ ഉയിർത്തെഴുന്നേൽപ്പു് ,  കാവൽക്കാരന്റെ പാട്ടു്,  വഴി,ക്ഷണപത്രം,അടുപ്പ്, നനവ്, മണ്ണാങ്കട്ടയും കരിയിലയും കാശിയ്ക്ക് പോയത്, സ്വയംവരം,ശ്രീധരനുണ്ണിയുടെ കവിതകൾ ,പാറ (ഖണ്ഡകാവ്യം).
*ഗദ്യകൃതികൾ                                                    നീരുറവ,നിങ്ങൾ ഇതുവരെ കേട്ടത്(ആകാശവാണി സ്മരണകൾ).
*ബാലസാഹിത്യം                                                           ആറാട്ട്,താലപ്പൊലി,        മത്തക്കിളികൾ                              ആകാശക്കുട                                     അക്ഷരപ്പക്ഷികൾ പുരസ്കാരങ്ങൾ കേരള സാഹിത്യ അക്കാഡമി  അവാർഡ്, ഗാനരചനയ്ക്കുള്ള കേരള സംഗീത നാടക അക്കാഡമി അവാർഡ്, സംസ്ഥാന ബാലസാഹിത്യ അവാർഡ്, രേവതി പട്ടത്താനം അവാർഡ്, കൈരളി അററ്ലസ് അവാർഡ്, എസ്.ബി.ടി. അവാർഡ്, ഇടശ്ശേരി അവാർഡ് കുട്ടമത്ത് അവാർഡ്, കക്കാട് അവാർഡ്, വെൺമണി അവാർഡ്, മൂടാടി അവാർഡ്.
പി.പി. സുദേവൻ
കേരള സർക്കാറിന്റെ 2013-ലെ സംസ്ഥാന ചലച്ചിത്ര അവാർഡ് നേടിയ ചലച്ചിത്രമായ സി.ആർ. നമ്പർ-89 ന്റെ സംവിധായകനാണ് സുദേവൻ .
പാലക്കാട് ജില്ലയിലെ കൂറ്റനാടിനടുത്തുള്ള പെരിങ്ങോട് ഗ്രാമത്തിൽ ജനനം.
മുഴുവൻ പേര് പി. പി. സുദേവൻ .
ചലച്ചിത്ര ഫിലിം സൊസൈറ്റിയുടെ 2013 ലെ മികച്ച നവാഗത സംവിധായകനുള്ള 'അരവിന്ദൻ പുരസ്‌കാരം' സുദേവൻ നേടി.
ജനകീയ കൂട്ടായ്മയിലൂടെയാണ് സുദേവൻ സിനിമകൾ ചെയ്യുന്നത്.
സുദേവൻ ചെയ്ത നാല് ഹ്രസ്വചിത്രങ്ങൾ നിരവധി അംഗീകാരങ്ങളും ഹ്രസ്വചിത്ര മേളകളിൽ പുരസ്കാരങ്ങളും വാരിക്കൂട്ടിയിരുന്നു.
പ്ളാനിങ് , തട്ടുമ്പൊറത്തപ്പൻ , വരൂ, രണ്ട് എന്നീ ചിത്രങ്ങൾ ഏറെ ചർച്ചചെയ്യപ്പെടുകയും ചെയ്തു.
2010,2011 വർഷങ്ങളിൽ ഹ്രസ്വചിത്ര വിഭാഗത്തിൽ സംസ്ഥാന സർക്കാറിന്റെ മികച്ച നടീനടന്മാർ, മികച്ച ചിത്രം എന്നീ അവാർഡുകൾ സുദേവൻ ഒരുക്കിയ ചിത്രങ്ങൾക്കാണ് ലഭിച്ചത്.
ജനകീയ സംരംഭത്തിലൂടെ ഫണ്ട് സമാഹരിച്ച് പെയ്സ് പ്രൊഡക്ഷൻസിന്റെ പേരിലാണ് സുദേവന്റെ ചിത്രങ്ങൾ നിർമ്മിക്കപ്പെട്ടിട്ടുള്ളത്.
സിനിമകൾ തട്ടുമ്പൊറത്തപ്പൻ പ്ളാനിങ് സി.ആർ. നമ്പർ-89 വരൂ.
അകത്തോ പുറത്തോ രണ്ട് അവൾ പുരസ്കാരങ്ങൾ 2013-ലെ മികച്ച ചിത്രത്തിനുള്ള സംസ്ഥാന ചലച്ചിത്ര അവാർഡ് 2013-ലെ  രണ്ടാമത്തെ മികച്ച നടനുള്ള അവാർഡ് സുദേവന്റെ സിനിമയിൽ അഭിനയിച്ച അശോക്കുമാറിന് ലഭിച്ചു ചലച്ചിത്ര അവാർഡ് ചിത്രശാല അവലംബം പുറത്തേക്കുള്ള കണ്ണികൾ
പി.പി. സുമോദ്
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ തരൂർ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് പി.പി. സുമോദ് .
2021-ലെ തിരഞ്ഞെടുപ്പിൽ കോൺഗ്രസിലെ കെ.എ. ഷീബയെ 24,531 വോട്ടുകൾക്ക് പരാജയപ്പെടുത്തിയാണ് പി.പി. സുമോദ് നിയമസഭയിലേക്ക് എത്തിയത്.
ഡൽഹി ജുമാ മസ്ജിദ് Main facade Jama Masjid, Delhi, 1852 View of the dome Jama Masjid Eid Panorama ഇംഗ്ലീഷ് വിലാസം https://ml.wikipedia.org/wiki/Jama_Masjid,_Delhi
ദില്ലിയിലെ ചാന്ദ്‌നി ചൗക്കിൽ സ്ഥിതി ചെയ്യുന്ന പുരാതനമായ മോസ്കാണ്‌ മസ്ജിദ്-ഇ-ജഹാൻ നുമാ (ഹിന്ദി: मस्जिद-ए-जहां नुमा, ഉർദ്ദു: مسجدِ جہاں‌ نما).
ജമാ മസ്ജിദ്, ജാമി മസ്ജിദ്, ജാമിയ മസ്ജിദ് എന്നിങ്ങനെയും പൊതുവെ അറിയപ്പെടുന്നു.
1644-56 കാലയളവിൽ മുഗൾ രാജാവ് ഷാ ജഹാനാണ്‌ ഈ പള്ളി പണി തീർത്തത്.
ഷാ ജഹാൻ ദില്ലിയിലെ തന്റെ പുതിയ തലസ്ഥാനനഗരമായ ഷാജഹാനാബാദിലെ (ഇന്നത്തെ പുരാനാ ദില്ലി ) നമസ്കാരപ്പള്ളിയായാണ്‌ ഇത് പണിതത്.
ഇന്ത്യയിലെ അറിയപ്പെടുന്ന മുസ്ലിം പള്ളികളിൽ ഒന്നാണിത്.
ദില്ലിയിലെത്തന്നെ ഏറ്റവും തിരക്കേറിയ കച്ചവടകേന്ദ്രങ്ങളിലൊന്നായ ചാന്ദ്‌നി ചൗക്കിലാണ്‌ പള്ളി സ്ഥിതി ചെയ്യുന്നത്.
ചിത്രശാല ജാമാമസ്ജിദിന്റെ‌ കവാടം അവലംബം ↑ Social Science, Our Pasts-II, NCERT Text Book in History for Class VII, Chapter 5, Rulers and Buildings, Page 64, ISBN 81 7450 724
ഡൽഹി ബോംബ്‌ സ്ഫോടന പരമ്പര 2005 ഇംഗ്ലീഷ് വിലാസം https://ml.wikipedia.org/wiki/29_October_2005_Delhi_bombings
ഇന്ത്യയുടെ തലസ്ഥാനമായ ന്യൂഡൽഹിയിൽ 2005 ഒക്ടോബർ 29ന്‌ ഉണ്ടായ ബോംബ്‌ സ്ഫോടന പരമ്പരയിൽ 61 പേർ കൊല്ലപ്പെടുകയും 210 പേർക്ക് പരിക്കേൽക്കുകയും ചെയ്തു .
സരോജിനി നഗർ, പഹാഡ്ബഞ്ച്‌ എന്നിവിടങ്ങളിലെ മാർക്കറ്റിലും ഗോവിന്ദപുരയിൽ ബസിനുള്ളിലുമാണ്‌ ഇന്ത്യയെ നടുക്കിയ ബോംബ്‌ സ്ഫോടനമുണ്ടായത്‌.
2005-ൽ ഇന്ത്യയിൽ നടന്ന ഏറ്റവും വലിയ സ്ഫോടനമാണിത്‌.
ഡൽഹൗസി പ്രഭു ഇംഗ്ലീഷ് വിലാസം https://ml.wikipedia.org/wiki/Earl_of_Dalhousie
1848 മുതൽ 1856 വരെയുള്ള കാലയളവിൽ ഇന്ത്യയിലെ ബ്രിട്ടിഷ് ഗവർണർ ജനറലായിരുന്നു ഡൽഹൗസി പ്രഭു യഥാർഥ പേര് ജെയിംസ് ആൻഡ്രൂ ബ്രൗൺ റാംസെ എന്നാണ്.
സ്കോട്ട്ലൻഡിൽ ഡൽഹൗസിയിലെ ഒൻപതാമതു പ്രഭു ആയ ജോർജ് റാംസെ (1770-1838)യുടെ മകനായി ഇദ്ദേഹം 1812 ഏപ്രിൽ 22-ന് ജനിച്ചു .
ഓക്സ്ഫോഡിൽ നിന്ന് വിദ്യാഭ്യാസം നേടിയ ഇദ്ദേഹം 1837-ൽ പാർലമെന്റിലേക്ക് തെരഞ്ഞെടുക്കപ്പെട്ടു.
1838-ൽ പത്താമത്തെ പ്രഭു ആയി.
ബോർഡ് ഒഫ് ട്രേഡിന്റെ വൈസ് പ്രസിഡന്റും (1843) പ്രസിഡന്ററും (1845), ആയിരുന്നിട്ടുണ്ട്.
മുപ്പത്തിയഞ്ചാം വയസിൽ ഇന്ത്യയിലെ ഗവർണർ ജനറലായ അദ്ദേഹം ആ  സ്ഥാനത്തെത്തിയ ഏറ്റവും പ്രായംകുറഞ്ഞ വ്യക്തിയായിരുന്നു.
ഇന്ത്യയിലെ ഗവർണർ ജനറൽ
1848 ജനുവരിയിൽ ഇന്ത്യയിലെ ഗവർണർ ജനറലായി നിയമിതനായി.
ഹാർഡിഞ്ച് പ്രഭുവിന്റെ പിൻഗാമിയായാണ് 35-ആമത്തെ വയസ്സിൽ ഇദ്ദേഹം ഇന്ത്യയിലെത്തിയത്.
ദൃഢചിത്തനും സ്ഥിരോത്സാഹിയുമായ ഇദ്ദേഹം സുസ്ഥിരവും സുസംഘടിതവുമായ ഒരു ബ്രിട്ടിഷ് ഭരണ വ്യവസ്ഥിതിക്ക് ഇന്ത്യയിൽ തുടക്കം കുറിച്ചു.
അതിനുവേണ്ടി ധാരാളം നാട്ടുരാജ്യങ്ങളെ ഈസ്റ്റിന്ത്യാകമ്പനിയുടെ നേരിട്ടുള്ള ഭരണത്തിൻ കീഴിൽ ഇദ്ദേഹം കൊണ്ടുവന്നു.
കമ്പനിയുടെ ആശ്രിതരായ നാട്ടുരാജ്യങ്ങളിൽ അനന്തരാവകാശികളായി രാജകുടുംബാംഗങ്ങളില്ലെങ്കിൽ ആ രാജ്യങ്ങൾ ബ്രിട്ടിഷ് സാമ്രാജ്യത്തിൽ ലയിപ്പിക്കുന്ന നിയമം ( ദത്തപഹാരനയം ) നടപ്പാക്കി.
അങ്ങനെ, 1848-നും 54-നും ഇടയ്ക്ക് സത്താറ, ജയ്പ്പൂർ .
സാംബൽപ്പൂർ, ഭഗത്ത്, ഉദയപ്പൂർ , നാഗ്പ്പൂർ , ഝാൻസി തുടങ്ങിയ നാട്ടുരാജ്യങ്ങൾ ബ്രിട്ടിഷ് സാമ്രാജ്യത്തിന്റെ ഭാഗമായി.
രണ്ടാം ആംഗ്ലോ-സിഖ് യുദ്ധത്തിൽ സിഖുകാരെ തോൽപ്പിച്ച് പഞ്ചാബ് സാമ്രാജ്യത്തോട് കൂട്ടിച്ചേർത്തു.
അഫ്ഗാൻ മലനിരകൾ വരെയുള്ള പടിഞ്ഞാറൻ പ്രദേശങ്ങൾ ബ്രിട്ടിഷ് ഇന്ത്യയുടെ നേരിട്ടുള്ള നിയന്ത്രണത്തിലാക്കി(1848-49).
പഞ്ചാബിന്റെ റവന്യൂ, നീതിനിർവഹണ, ഭരണകാര്യങ്ങൾക്കായി പ്രത്യേക കമ്മിഷനെ നിയമിച്ചു.
സാമ്രാജ്യ വിപുലീകരണം
രണ്ടാം ബർമാ യുദ്ധത്തിൽ ബർമാ രാജാവിനെ തോൽപിച്ച് ബർമയും തുടർന്ന് സിക്കിമും ഉൾപ്പെടുത്തി സാമ്രാജ്യം വിപുലീകരിച്ചു (1852).
സൈനിക സഹായ കരാറുകളിലൂടെ നാട്ടുരാജ്യങ്ങളിൽനിന്ന് ചുങ്കം പിരിക്കുകയും ചുങ്കം മുടക്കം വരുത്തുന്ന രാജ്യങ്ങളെ കമ്പനിയുടെ ഭാഗമാക്കുകയും ചെയ്യുന്ന നയം നടപ്പിലാക്കി.
ഇതനുസരിച്ച്, ഹൈദരാബാദിലെ നൈസാമിന്റെ അധീനതയിലായിരുന്ന ബീറാർ ബ്രിട്ടിഷ് ഇന്ത്യയുടെ ഭാഗമായി.
(1853).
ദുർഭരണം ആരോപിച്ച് അയോദ്ധ്യയും അവധും പിടിച്ചടക്കി.
കൂടാതെ നാട്ടുരാജാക്കന്മാർക്ക് അനുവദിച്ചിരുന്ന പദവികളും സ്ഥാനമാനങ്ങളും മറ്റും നിർത്തലാക്കുന്ന നിയമങ്ങളെ ഡൽഹൗസി കൊണ്ടുവന്നു.
ബംഗാൾ ഭരണം ഗവർണർ ജനറൽ നേരിട്ട് നടത്തുന്നതിനു പകരം ഒരു ലഫ്റ്റനന്റ് ഗവർണറുടെ കീഴിലാക്കി.
ഈ പരിഷ്ക്കാരം കേന്ദ്രഭരണകാര്യങ്ങളിൽ കൂടുതൽ ശ്രദ്ധ പതിപ്പിക്കാൻ ഡൽഹൗസിക്ക് സഹായകമായി.
പൊതുമരാമത്തിന് പ്രത്യേക വകുപ്പുണ്ടാക്കുകയും റോഡുനിർമ്മാണവും ജലസേചന പദ്ധതികളും വിപൂലീകരിക്കുകയും ചെയ്തു.
റെയിൽവെ, ടെലിഗ്രാഫ്, ഇന്ത്യയ്ക്ക് മൊത്തത്തിലുള്ള ഏകീകൃത തപാൽ വ്യവസ്ഥ എന്നിവയ്ക്ക് രൂപം നൽകി.
വാണിജ്യം, വിദ്യാഭ്യാസം എന്നീ രംഗങ്ങളിൽ പരിഷ്ക്കാരങ്ങളും സാമൂഹിക വ്യവസ്ഥിതിയിൽ ദൂരവ്യാപക ഫലങ്ങളുളവാക്കിയ മാറ്റങ്ങളും വരുത്തി.
ഇദ്ദേഹത്തിന് 1849-ൽ മാർക്വസ് (പ്രഭു) പദവി ലഭിച്ചിരുന്നു, 1856 ഫെബ്രുവരിയിൽ ഇന്ത്യയിലെ ഗവർണർ ജനറൽ പദവിയിൽ നിന്ന് വിരമിച്ചു.
ഡൽഹൗസിയുടെ പല പരിഷ്ക്കാരങ്ങളും ഇന്ത്യയിലെ ജനങ്ങളിലുണ്ടാക്കിയ രോഷം 1857-ലെ ലഹളയ്ക്ക് ഒരു കാരണമായി.
1860 ഡിസംബർ 19-ന് ഇദ്ദേഹം ഡൽഹൗസി കൊട്ടാരത്തിൽ മരണമടഞ്ഞു.
അവലംബം പുറത്തേക്കുള്ള കണ്ണികൾ http://slb-ltsu.hull.ac.uk/awe/index.php?title=Dalhousie%5Bപ്രവർത്തിക്കാത്ത+കണ്ണി%5D http://www.encyclopedia.com/article-1G2-3446500154/dalhousie-marquis.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡൽഹൌസി പ്രഭു (1812 - 60) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡൽഹി-മുംബൈ എക്സ്പ്രസ്സ് വേ
ഇന്ത്യയുടെ ദേശീയ തലസ്ഥാനമായ ന്യൂഡൽഹിയെ സാമ്പത്തിക തലസ്ഥാനമായ മുംബൈയുമായി ബന്ധിപ്പിക്കുന്ന 1,350 കിലോമീറ്റർ നീളവും 8 വരി വീതിയുമുള്ള (ഭാവിയിൽ 12 വരി വരെ വികസിപ്പിക്കാവുന്ന) നിയന്ത്രിത പ്രവേശനമുള്ള എക്സ്പ്രസ് വേയാണ് ഡൽഹി-മുംബൈ എക്സ്പ്രസ് വേ .
( Delhi–Mumbai Expressway ).
നിർമാണത്തിലിരിക്കുന്ന വഡോദര–മുംബൈ എക്സ്പ്രസ്വേ ഇതിന്റെ ഭാഗമാക്കിയിരിക്കുന്നു.
2019 മാർച്ച് 8ന് അന്നത്തെ കേന്ദ്ര ഗതാഗതമന്ത്രിയായിരുന്ന നിതിൻ ഗഡ്കരിയാണ് ഈ പദ്ധതിയുടെ ശിലാസ്ഥാപനം നിർവഹിച്ചത് സ്ഥലമെടുപ്പ് ചിലവ് ഉൾപ്പെടെ ഈ പദ്ധതിയുടെ ആകെ ചിലവ് ₹ 90,000 കോടി യാണ്.
ഡൽഹി – മുംബൈ എക്സ്പ്രസ് വേ, ഡൽഹിയിലെ ഡിഎൻഡി ഫ്ലൈവേ യിൽ നിന്ന് ആരംഭിച്ച് കോട്ട , രത്ലം , വഡോദര , സൂററ്റ് വഴി മഹാരാഷ്ട്രയിലെ ജവഹർലാൽ നെഹ്റു തുറമുഖത്തിനടുത്ത് അവസാനിക്കും.
ഇത് ഡൽഹി (9 കി.മീ), ഹരിയാന (129 കി.മീ), രാജസ്ഥാൻ (373 കി.മീ), മധ്യപ്രദേശ് (244 കി.മീ), ഗുജറാത്ത് (426 കി.മീ), മഹാരാഷ്ട്ര (171 കി.മീ) എന്നീ സംസ്ഥാനങ്ങളിലൂടെ കടന്നുപോകുന്നു.
എക്സ്പ്രസ് വേയുടെ പ്രധാന നീളം സോഹ്ന മുതൽ വിരാർ വരെ യുള്ള 1,198 കിലോമീറ്റർ മാത്രമാണ്.
കൂടാതെ, ഇതിന് രണ്ട് ശാഖകളുണ്ട്: DND -KMP (59 കി.മീ), വിരാർ - JNPT (92 കി.മീ).
ഇവ ഉൾപ്പെടെ അതിവേഗപാതയുടെ ആകെ നീളം 1,350 കിലോമീറ്ററാണ് .
തുടക്കത്തിൽ, അതിവേഗ പാത 8-വരി വീതിയിൽ ഗ്രീൻഫീൽഡ്-അലൈൻമെന്റ് റൂട്ട് പ്രകാരമാണ് നിർമിക്കുന്നത്.
ഇത് നിലവിലെ ഡൽഹി-മുംബൈ റോഡ് യാത്രാ സമയം 24 മണിക്കൂറിൽനിന്നും  12 മണിക്കൂറായി കുറയ്ക്കും.
ഭാവിയിലെ വിപുലീകരണത്തിനായി റോഡിന്റെ മധ്യഭാഗത്ത് അധികമായി നാല് വരികൾക്കുള്ള ഭൂമി, ഇരുവശത്തുമുള്ള യൂട്ടിലിറ്റികൾ , പ്ലാന്റേഷൻ, പൊതുഗതാഗതം എന്നിവയ്ക്കുള്ള സ്ഥലവും നീക്കിവയ്ക്കും.
വെസ്റ്റേൺ ഡെഡിക്കേറ്റഡ് ഫ്രൈറ്റ് കോറിഡോർ (വെസ്റ്റേൺ ഡിഎഫ്സി) നോടൊപ്പം ഈ എക്സ്പ്രസ് വേ ഡൽഹി -മുംബൈ ഇൻഡസ്ട്രിയൽ കോറിഡോറിന്റെ സുപ്രധാന നട്ടെല്ലായിരിക്കും റൂട്ട് വിന്യാസം
ഡൽഹിക്ക് സമീപം, ഡൽഹി-മുംബൈ എക്സ്പ്രസ്സ്  വേക്ക് രണ്ട് പ്രധാന എൻട്രി / എക്സിറ്റ് പോയിന്റ് ഉണ്ട്.
ഡൽഹി യിൽ ഡിഎൻഡി ഫ്ലൈ വ്വേയി ൽ ഒന്നും; ഹരിയാനയിലെ അലിപുര് ഗ്രാമത്തിൽ, രണ്ടും .
ഹരിയാനയിലെ നുഹ് ജില്ലയിലെ കെഎംപി എക്സ്പ്രസ് വേയുമായി ക്ലോവർലീഫ് ഇന്റർചേഞ്ചിൽ രണ്ടറ്റത്തുനിന്നും വരുന്ന വഡോദര / മുംബൈയിലേക്കുള്ള ട്രാഫിക് ലയിക്കും.
ഗ്രീൻഫീൽഡ് വിന്യാസം ഇപ്രകാരമാണ്: നിർമ്മാണം നിർമ്മാണ ഘട്ടങ്ങൾ